Siis läksime edasi Meiji templisse. See on siis üks jõle  suur tempel, kus enamus liikumist toimub tegelt 1.-3. jaanuar. Soovitakse õnne jnejne. Üldse pidavat seal käima selle kolme päeva jooksul miljon inimest. 31. õhtul veel nii palju ei olnud. Tegime ringi ära ja läksime teise templisse, Tokyo tower'i kõrval olevasse. Sinna siis jäime kuni aastavahetuseni. Mõtlesin küll, et nad võiksid Tokyo Towerist ilutulestikku lasta, aga ei.. Selle asemel jagati välja tuhandeid õhupalle, kuhu külge riputati paber, kuhu peale sa kirjutasid oma soovi vmt. ÕNNEKS, selleks ajaks,  mil meie sinna järjekorda jõudsime, neid enam ei jagatud.   Seega passisime seal niisama, sõime sobat (mingist jahust tehtud nuudlid, mis on vist traditsioonile söök aastavahetusel.. vist?) ja seisime hiigel tõrvikute ääres. 3, 2, 1… wooo, 2011! Ok. Teised kaks kursakaaslast suundusid siis koju ja meie Cezkaga mõtlesime, et võiks siiski linna peale minna. Kuna ma saatsin mitu sõnumit inimestele  laiali, et head uut aastat jne, siis üks nendest oli ka Lex'i bassist - Matsumin. Kes siis vastas selle peale, et ta läheb karaokesse hetkel koos Hideki (Lex'i vokalist) ja nende sõpradega, et kas tahate ka tulla?